Տ-80

Տ-80, խորհրդային արտադրության հիմնական մարտական տանկ։ Ընդհանուր բնութագիր Տ-80 հիմնական մարտական տանկը, մի շարք թերություններ ունեցող Տ-64 տանկի արդիականացված և հզորացված մոդելն է։ Տ-80 տանկը իր մարտավարատեխնիկական տվյալներով ավելի առաջատար է, քան նույնիսկ Տ-72 և Տ-90 տանկերը։ Տանկի առավել նշանակալի առավելությունը Տ-72 և Տ-90 տանկերի նկատմամբ, շարժիչներն են։ Ի տարբերություն Տ-72 և Տ-90 տանկերի Տ-80 տանկի շարժիչը ոչ թե դիզելային այլ գազատուրբինային շարժիչներ են։ Մեկ այլ առավելությունն այն է, որ այս տանկերը կարող են կրակել հակատանկային հրթիռներ։ Արտադրություն Տ-80 տանկերը սկսվել են արտադրվել 1976 թվականից, սակայն բնօրինակ տարբերակը ծախսատարության պատճառով մեծ թվով չի արտադրվել։ Խորհրդային բանակում այս տանկերը սկսվել են շահագործվել 1976 թվականից։ Ներկայումս Ռուսաստանում գործում է ընդհանուր առմամբ 3144 հատ Տ-80 հիմնական մարտական տանկ։ Տանկերի մեծ մասը, իրենց ծախսատարության պատճառով չեն օգտագործվում և գտնվում են պահեստազորում։ Տ-80 տանկերը շահագործվում են Ռուսաստանի, Բելառուսի, Չինաստանի, Ղազախստանի, Ուկրաինայի, Հայաստանի և այլ երկրների զինված ուժերում։ Մարտավարատեխնիկական տվյալներ Տ-80 տանկը լիովին զրահապատված է, ունի 125 մմ տրամաչափով թնդանոթ։ Տանկի վերին հատվածում տեղադրված է 7.62 և 12.7 մմ-անոց գնդացիրներ։ Տանկն իր մեջ ամբարում է 40 արկեր։ Տ-80 տանկի երկարությունը կազմում է 6.78 մ (թնդանոթով 9.47 մ), լայնությունը՝ 3.53 մ, իսկ բարձրությունը՝ 2.3 մ։ Տանկի մարտական քաշը կազմում է 42 տոննա։ Տ-80 տանկը սնուցվում է 1000 ձիաուժ հզորությամբ GTD-1000T գազատուրբինային շարժիչով՝ զարգացնելով 70 կմ/ժ արագություն։ տանկի վառելիքի պաշարը կազմում է 335 կմ։ Տ-80 տանկը համարվում է խորհրդային և ռուսական արտադրության տանկերից ամենահզոր զրահապատում ունեցող տանկը։ Այս տանկը շահագործվում է անձնակազմի երեք անդամների, այդ թվում հրամանատարի, հրետաձիգի և վարորդի կողմից։ Կրակի առավելագույն հեռավորությունը կազմում է շուրջ 17.4 կմ։ Համեմատություն Տ-55, Տ-62, Տ-62, Տ-72 և Տ-90 տանկերի հետ Սպառազինություն Ռուսաստան 3144 հատ Ուկրաինա 345 հատ Բելառուս 95 հատ Հայաստան 20 հատ Ղազախստան որոշ քանակությամբ Չինաստան 200 հատ Հարավային Կորեա 33 հատ Պակիստան 320 հատ Եմեն 31 հատ Կիպրոս 27 հատ Եգիպտոս 14 հատ Տես նաև Տ-55 Տ-62 Տ-64 Տ-72 Տ-90 Աբրամս Մ1 Մերկավա Աղբյուրներ T-80 Main battle tank Արխիվացված 2011-07-23 Wayback Machine(անգլ.) Ծանոթագրություններ